હાલમાં ઇલેક્શન કાર્ડની સાથે આધારકાર્ડ લિન્ક કરવાની કામગીરી ચાલી રહી છે, ત્યાર બાદ ભવિષ્યમાં ઇલેક્શન કાર્ડ પણ સ્માર્ટ બની શકે છે. તાજેતરમાં જ આધાર કાર્ડની પ્લાસ્ટિક કાર્ડ તરીકે ઇશ્યૂ કરવાની કામગીરી શરૂ થઈ ચૂકી છે. તેમાં પણ નવું આધાર કાર્ડ કઢાવનાર વ્યક્તિને હવે પ્લાસ્ટિક કાર્ડ ઇશ્યૂ કરવામાં આવે છે, જ્યારે જૂના આધારકાર્ડ ધારકને પ્લાસ્ટિક કાર્ડ મેળવવા માટે રૂ. ૨૫ ચૂકવવાના રહે છે. આમ હવે ઇલેક્શન કાર્ડ પણ પ્લાસ્ટિક કાર્ડ તરીકે મળવાના શરૂ થવાથી તેને સાચવવાનું સરળ બનશે.